Miután 1794 végére a republikánus haderő leverte a vendée-i lázadást, a hadsereg a gerilla harcmodor alkalmazásával folytatta a republikánus haderő zaklatását. Ezzel párhuzamosan, a huhogók mozgalmának keretében újabb gerillahadseregek alakultak Bretagne, Maine és Normandia tartományokban. A Katolikus és Királyi Hadsereg aktivitása 1796-tól, a jakobinus rezsim bukása után kezdett alábbhagyni. Mikor Lazare Hoche tábornok garantálta a vendée-i lakosság számára magánbirtokaik tiszteletben tartását és engedélyt adott a Direktórium nevében a szabad vallásgyakorlásra, a vendée-i lázadók letették a fegyvert. Az északnyugati tartományok lázadói azonban csak vezetőjük, Georges Cadoudal 1804-es kivégzése után tették le a fegyvert.